Tsangpadrun
Tsangpadrun on rakis, mis leiab kasutamist põhiliselt varbmaterjali töötlemisel revolvertrei- ja APJ treipinkides. Tooriku kinnitus toimub mehaaniliselt, kas pneumo- või hüdromehhanismi abil. Padruni korpus on morsekoonusega ja paigaldatakse spindli koonusavasse. Korpuses asetsev vahetatav kinnitustsang on avaga tõmbevarda kaudu ühendatud jõumehhanismiga. Tsangid valmistatakse tööriistaterasest, õhukeseseinalised vedruterasest ning karastatakse.